CELEX: 62010CA0436
Language: da
Date: 2012-03-29 00:00:00
Title: Sag C-436/10: Domstolens dom (Femte Afdeling) af 29. marts 2012 — État belge mod BLM SA (anmodning om præjudiciel afgørelse fra Cour d'appel de Mons — Belgien) (Sjette momsdirektiv — artikel 6, stk. 2, første afsnit, litra a), og artikel 13, punkt B, litra b) — ret til fradrag — investeringsgode tilhørende en afgiftspligtig juridisk person, og som stilles til rådighed til privat brug for dennes personale)

26.5.2012   
            
            
               DA
            
            
               Den Europæiske Unions Tidende
            
            
               C 151/6
            
         Domstolens dom (Femte Afdeling) af 29. marts 2012 — État belge mod BLM SA (anmodning om præjudiciel afgørelse fra Cour d'appel de Mons — Belgien)
   (Sag C-436/10) (1)
   
   (Sjette momsdirektiv - artikel 6, stk. 2, første afsnit, litra a), og artikel 13, punkt B, litra b) - ret til fradrag - investeringsgode tilhørende en afgiftspligtig juridisk person, og som stilles til rådighed til privat brug for dennes personale)
   2012/C 151/10
   Processprog: fransk
   
      Den forelæggende ret
   
   Cour d'appel de Mons
   
      Parter i hovedsagen
   
   
      Sagsøger: État belge — SPF Finances
   
      Sagsøgt: BLM SA
   
      Sagens genstand
   
   Anmodning om præjudiciel afgørelse — Cour d'appel de Mons — fortolkning af artikel 6, stk. 2, første afsnit, litra a), og artikel 13, punkt B, litra b), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — investeringsgode, der stilles til rådighed for og delvist benyttes til privat brug af en juridisk persons direktør og dennes familie, som har givet ret til fradrag for den indgående afgift — udelukkelse af retten til fradrag
   
      Konklusion
   
   
               1)
            
            
               Artikel 6, stk. 2, første afsnit, litra a), og artikel 13, punkt B, litra b), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 95/7/EF af 10. april 1995, skal fortolkes således, at de er til hinder for en national bestemmelse, der, selv om kendetegnene for bortforpagtning eller udlejning i henhold til artikel 13, punkt B, litra b), ikke foreligger, behandler anvendelse af en del af en bygning, der er opført af en afgiftspligtig juridisk person, eller hvorover den afgiftspligtige juridiske person har en tinglig rettighed, til privat brug for den juridiske persons personale, som en tjenesteydelse, der er fritaget for merværdiafgift i medfør af sidstnævnte bestemmelse, når dette investeringsgode har givet ret til fradrag for den indgående afgift.
            
         
               2)
            
            
               Det påhviler den forelæggende ret at bedømme, om der i en situation som den i hovedsagen foreliggende kan anses at være tale om en udlejning af en fast ejendom i henhold til nævnte artikel 13, punkt B, litra b).
            
         
      (1)  EUT C 328 af 4.12.2010.